הסכם העסקה
(על פי חוק הודעה לעובד ולמועמד לעבודה (תנאי עבודה והליכי מיון וקבלה לעבודה) (תשס"ב - 2002
בין:
חברת חותם חיים בע"מ
ח.פ 516890894
ת.ד 940 שוהם
להלן: "המעסיק"
לבין:
שם העובד: ______        	מס' ת.ז. :___________
כתובת מגורים: _____________      	טלפון: ______________   מייל: _____________
מספר טלפון של איש נוסף(בן זוג/הורה/שותף): _____________
פרטי חשבון בנק: בנק ____ סניף _____ מספר חשבון______ שם המוטב_________
להלן: "העובד"
הואיל:	והמעסיק מעוניין להעסיק את העובד בתפקיד של מטמיע טכנולוגי בחינוך והדרכה של מגוון תחומי דעת טכנולוגים שיסופק על ידי המעסיק, במתחם החדשנות ובכל שליחות מטעם חברת חותם להדריך ולהטמיע הדרכה. (להלן:  "התפקיד")
והואיל:	והעובד מצהיר, לאחר שבדק את כל הנתונים הרלוונטיים הקשורים להעסקתו, כי יש לו הידע, הכישורים והמיומנות הדרושים לביצוע התפקיד וכי אין כל מגבלה החלה עליו במילוי התפקיד;
לפיכך הוצהר, הותנה והוסכם בין הצדדים כדלקמן:
1. תכולת ותקופת ההסכם
1.1. תקופת ההסכם: הינה החל מיום _________ לתקופה בלתי קצובה. ובה יהיה העובד מועסק על ידי המעסיק על פי התנאים המפורטים בהסכם זה. 
1.2. הממונה הישיר: מנכ"ל רמי חדאד או מי מטעמה של חברת חותם חיים.
1.3. העובד מצהיר שאינו קשור באף חוזה או התחייבות כלשהי המונעים ממנו לעבוד בחברה או להתחייב על פי הסכם זה.
1.4. תקופת 6  החודשים הראשונים להעסקה יהיו תקופת ניסיון והכשרה, לצורך סיום העסקה איך צורך בעריכת שימוע, וכל התנאים הפנסיונים והתוספות יחולו לאחר תקופה זו, או מוקדם יותר וזאת על פי החובה בחוק.
2. הגדרת התפקיד
2.1. תפקידו של העובד הוא ביצוע הדרכות וניהול תהליכי למידה, כולל הגעה למתחם החדשנות של החברה פעם בחודש לפחות לצורך המשך הכשרה המקצועית. כל עובד אחראי וצריך לתאם את הביקור מתחם החדשנות ולהגיע פיזית להמשך ההכשרה. 
2.2. התפקיד יתבצע אצל לקוחות החברה או במתחם החדשנות, וזאת על פי הדרישה שתעלה ממנכ"ל החברה או באי כוחו.


2.3. העובד לא יעשה כל מצג ולא יתחייב ולא יקבל על עצמו בשם החברה כל התחייבות אלא על פי הנחיות הממונים עליו בחברה, בכלל זה העובד לא יבטל שיעור או ישנה את שעות הפעילות, לא ישאיר ציוד או יבצע כל התחייבות שהיא.
2.4. ידוע לעובד כי אין בהתקשרות בהסכם זה כדי לחייב את המעסיק להעסיק את העובד לצורך ביצוע הדרכות, וכל ההדרכות יקבעו על פי דרישה, ואין בחוזה זה התחייבות לתקופת העסקה קצובה.
2.5. החברה תהיה זכאית להעביר את העסקת העובד בין החברות המצויות בבעלותה וכרצונה ולפי שיקול דעתה הבלעדי, בתנאי שהעברות אלה לא יפגעו בזכויות העובד וברצף העסקתו בחברה.
3. חובות העובד
3.1. העובד יגיע למתחם בצורה מקצועית ובאופן המיטבי, במצב גופני תקין, בלבוש ראוי, ולאחר שינה ראויה, ובזמן לשיעור (במידה ונדרש יש להגיע 15 דקות מוקדם יותר).
3.2. העובד יישמע להוראות הממונה עליו וימלא כל תפקיד אשר יוטל עליו במסגרת עבודתו ביושר, דייקנות, נאמנות ובמסירות, ולקידום עסקי המעסיק. 
3.3. העובד מתחייב לדווח באופן שוטף מדי חודש, לא יאוחר מה-1 לכל חודש עוקב בגין החודש שקדם לו, על שעות הביצוע בפועל בחודש מסוים בדו"ח, לצורך אישור השעות המדווחות, בכפוף לאמור לעיל, שכרו של העובד ישולם, בהתאם לדין, עובד שלא יעביר דו"ח שעות מאשר שמשכורתו תהיה 100 ש"ח והנסיעות הינם 100 ש"ח וזאת על פי הערכה בלבד, בכך שהעובד לא שולח דוח שעות הוא פוגע בחברה, ולא מאפשר להוציא דוח שעות ללקוח הקצה, ולמרות כך, על מנת לשמור על רצף תעסוקתי ולא לפגוע בזכויות העובד חברת חותם חיים תנפיק לו משכורת בגין הסכומים לעיל.
3.4. העובד מתחייב להודיע למעסיק מיד וללא דיחוי על כל עניין או נושא אשר לגביהם יש לו עניין אישי ו/או העלולים ליצור ניגוד אינטרסים עם המעסיק.
3.5. העובד מתחייב שלא לבטל פגישות או שיעורים אלא מפאת כח עליון, מילואים או מחלה. ובמקרים כאמור יודיע  למעסיק בהקדם האפשרי ומראש, עד 24 שעות לפני המועד ככל האפשר.
3.6. העובד מתחייב לא לקיים הסכם התקשרות מול לקוחות שהם הלקוחות הישירים של המעסיק, במשך שנתיים לפחות ממועד סיום העסקה בחותם חיים. 
3.7. העובד מתחייב כלפי המעסיק לשאת בכל נזק, הפסד או הוצאה/תביעה שתוגש נגדה עקב העובדה שהעובד לא עמד בהתחייבויותיו על פי הסכם זה.
3.8. העובד לא יהיה רשאי לקבל, בין במישרין ובין בעקיפין, בין בעצמו ובין על ידי אחרים, מכל צד שלישי מתנות ו/או טובות הנאה מכל סוג שהוא, אשר נובעות או קשורות בתפקידו ובעבודתו מטעם המעסיק, אלא אם קיבל אישור מכך מהמעסיק.

4. שעות העבודה ושכר העובד
4.1. העסקתו של העובד תהיה על בסיס שעות עבודה בפועל כפי שייקבעו מעת לעת על ידי הצדדים, והעובד יהיה זכאי לתשלום בגין שעות עבודתו בשעות אלו בלבד. בהתאם לדיווח המפורט בסעיף 3.3 לעיל.


4.2. אורך שבוע העבודה ואורך יום העבודה של העובד הינו משתנה בהתאם לצרכי העבודה ולשעות העבודה כמפורט בנספח א' וכפי שיתעדכן מעת לעת.
4.3. העובד לא יהא זכאי לכל תמורה או הטבה אלא אם נקבעו אלה במפורש בהסכם זה ובכפוף לנוהלי החברה.
4.4. יום המנוחה השבועי של העובד: שבת.
4.5. שכר העובד הוא כפי שנקבע בנספח חוזה הינו:
שעת הדרכה (45-60 דקות) התשלום הינו 120 ₪ בתור שכיר ברוטו (בתלוש יופיע 80 ש"ח ו40 שח הינם הוצאות מעביד, הסכום הקובע זהו הסכום בתלוש השכר).
בנוסף לסכום זה העובד זכאי להחזר נסיעות בשתי האפשרויות לבחירתו:
1. החזר נסיעות מלא עבור תחבורה ציבורית
2. החזר נסיעות של 0.5 ש"ח עבור קמ נסיעה.
4.6. שכר זה כולל את כל עבודה במסגרת התפקיד בחברת חותם חיים, והעובד מודע לכך ש20% מהשכר הינו לטובת בעלות על הקניין הרוחני, תשלום תוספת זו של 20% שביחד עם הסכום בסיסי יוצרים את הסכומים המוזכרים בסעיף 4.5 מהווה תשלום עבור שני סעיפים חשובים:
1. חובת הסודיות ושמירה על הקניין הרוחני של חותם חיים, ובעלות על כל קניין רוחני שנוצר במסגרת העבודה בתקופה בה העובד העוסק בחותם חיים, בין שהקניין נוצר ישירות בזמן העבודה ובין שנוצר לאחר מכן.
2. הסכם אי התחרות, והעובדה שהעובד אינו יכול לעבוד עם הלקוחות ובתחום זה במשך שנתיים מסיום העסקה בחותם חיים. 
4.7. העובד יהא זכאי – בהתאם להיקף משרתו - לכל ההטבות והתנאים הסוציאליים על פי חוק, לרבות: – פנסיה, הבראה, חופשה, וימי מחלה. מהשכר ינוכה מס הכנסה ביטוח לאומי וביטוח בריאות כחוק.
4.8. השכר האמור בסעיף 4.5 יהווה את הבסיס לחישוב זכויות העובד על פי הדין, לרבות דמי מחלה, הפקדות פנסיוניות וכיוב'.
4.9. ההפקדות עבור העובד יכללו את פיצויי הפיטורים בהתאם לחוק הפיצויים על פי סעיף 14 – נספח א' להלן. 
4.10. מספר ימי מחלה והתשלום בגינם הינו בהתאם לחוק ובהתאם להיקף המשרה, ימי המחלה אינם ניתנים לצבירה משנה לשנה, יום מחלה ניתן על פי החוק, מכוח הצבירה של העובד, צבירת ימי החופשה מופיעים בתלוש השכר.
4.11. ימי החופשה יהיו 12 ימים כנגד משרה מלאה, ובהתאם להיקף משרתו. מועדי היציאה לחופשה יקבעו בתאום מראש בינו לבין המעסיק, העובד מודע שאין אפשרות לצבור ימי חופש משנה לשנה או ימי מחלה ועליו לנצל את מכסת ימי החופש במהלך השנה.
4.12. העובד מצהיר כי השכר מהווה תמורה מלאה וסופית עבור עבודתו. מובהר בזה כי העובד לא יהיה זכאי לזכות שאינה כלולה בהסכם זה, המוענקת או שתוענק בעתיד, על פי הסכם, הסדר או מנהג כלשהו.
4.13. העובד מצהיר כי השכר מהווה תמורה מלאה וסופית עבור כל פיתוח מקצועי שנעשה במסגרת עבודתו, וכל קניין רוחני ויצירה שהעובד ייצור במהלך עבודתו הינם רכוש חברת חותם חיים בע"מ.

5. ציוד 
5.1. העובד מצהיר כי לשם עבודתו הוא עושה שימוש בציוד, קבצים, אמצעים וכלים שבבעלות המעסיק, וכל צרכיו לצורך עבודתו יתקבלו מהמעסיק. לא ניתן להתקין או להוסיף כל מידע או תוכנה אלא אם התקבל על כך אישור בכתב מהמעסיק.
5.2. העובד אינו רשאי להחזיק ברשותו רכוש או תוכן השייך לחברת חותם חיים בע"מ, אלא לצרכי מילוי תפקידו כנציג חותם חיים בע"מ, והוא מתחייב להשיב למעסיק כל רכוש או תוכן או מידע הקשור בעבודתו מטעמה, במועד סיום עבודתו אצל המעסיק ומיד עם דרישתו הראשונה.
5.3. העובד מצהיר כי משכורתו האחרונה תשולם רק לאחר זיכוי מלא של הציוד בצורה תקינה, העברת כל הסיסמאות והרשאות לכל השירותים וכיוב' מסירה זו תתבצע במתחם חלומציאות, על העובד קיימת האחריות להביא את הציוד בחזרה במצב תקין וראוי בדיוק כפי שקיבל אותו במסגרת בלאי סביר וראוי.
5.4. העובד מודע שכל עוד לא החזיר את הציוד למתחם עבודתו אינה הסיימה והוא לא יכול לקבל את השכר האחרון שישולם רק לאחר החזרת הציוד למתחם החדשנות בפתח תקווה.
5.5. הדואר האלקטרוני שניתן לעובד או/ו המחשב או/ו הפלאפון או/ו כל ציוד שניתן לצרכי עבודה בלבד, בכפוך לאמור בכל דין, החברה תהיה רשאית לעיין בדואר האלקטרוני של העובד או/ו במחשב שניתן במסגרת ניתור שוטף וללא הודעה מראש לעבוד.

6. סודיות ואי תחרות 
6.1. כל תוכן שהעובד נחשף אליו במסגרת עבודתו הינו תחת 'זכויות קנייניות' של חותם חיים בע"מ, ואין העובד זכאי לעשות בו שימוש ללא אישור המעסיק, במישרין או בעקיפין. 
6.2. העובד מתחייב לשמור על סודיות מוחלטת ולא לגלות דבר, לרבות להראות או למסור חומרים, תוכן, פרסומים או כל סודות מסחריים של המזמין, בין במישרין ובין בעקיפין, לכל אדם או גוף, ולא לעשות בהם כל שימוש אלא לצורכי עבודתו מטעם המעסיק.
6.3. העובד מתחייב לא לעשות כל שימוש, פרטי או מסחרי, בציוד, בתוכן, במצגות, ובכל מידע או רכוש המסופק לו אם על ידי חותם חיים בע"מ, או על ידי הלקוחות ובתי הספר אצלם הוא מדריך מטעם המעסיק.
6.4. העובד מתחייב שלא להעתיק או/ו לשכפל או/ו להעמיד לרשות צד שלישי מפתחות של החברה וכן של רכב החברה המצויים ברשותו אם יהיו.
6.5. העובד מצהיר כי כל מידע סודי, וכן כל חפץ, חומר, מוצר, מסמך, או זכויות כלשהן, שיגיע אל העובד במסגרת עבודתו הינו רכוש חברת חותם חיים.
6.6. העובד מצהיר בזה ומתחייב כי כל המצאה, פיתוח או תכונה, רעיון, יציאה, מדגם או דגם, שיטה, אלגוריתם, וכל מסמך שיעשו או יפותחו במהלך או עקב עבותדו בחברה בין בעצמו ובין ביחד עם אחרים יהיו שייכים בלעדית לחברה ולא תהיינה לו כל זכויות שהן מכל סוג ומין בגינם, מבלי לפגוע באמור לעיל, העובד מקנה ומעביר בזאת לחברה מראש כל זכות שהיא אם וכאשר תהא זכות כזאת, אין באמור בסעיף זה כדי לגרוע מהוראות כל דין, שכר העבודה המשולם  לעובד על ידי החברה הוא ויהיה התמורה המלאה והסופית עבור כל זכות בהמצאת השירות כאמור, לעניין סעיף זה, אין כל רלוונטיות לשאלה אם על המצאת השירות חלים דיני זכויות יוצרים פטנטים ומדגים.
6.7. העובד מתחייב להודיע לחברה מייד על כל המצאה, פיתוח שכלול ושיטות אשר יש להן נגיעה כלשהי לעיסוקיה של החברה, כן העובד מתחייב לחתום על כל מסמך שיהא דרוש לחברה ולאחרים מטעמה בכל זמן שיידרש (גם לאחר עבודתו) על מנת להגן על המצאת השירות או להעבירה לחברה בהתאם למסמך זה. 
6.8. הבעלות וזכויות הניצול של כל יצירה אשר העובד היה מעורב ביצירתה בתקופת עבודתו מטעם החברה בתחומים הנוגעים לעיסוקי החברה, ואשר עשויה לשמש נשוא לזכות קניין רוחני, שייכים למזמינה והתמורה בגינם נכללת בתשלום שסוכם ע"י הצדדים (וצוין לעיל בסעיף 4.5).
6.9. במהלך תקופת עבודתו ובמשך תקופה המסתיימת 24 חודשים לאחריה ("להלן התקופה הנוספת") מתחייב העובד שלא לפנות לעובד או לספק או ללקוח כלשהו של החברה או לבצע פעולה כלשהי שמטרתן הפסקה או החלשה של הקשר שבין החברה לבין העובד או הספק או הלקוח
6.10. במהלך תקופת עבודתו מתחייב העובד שלא לפעול במישרין או בעקיפין בתחרות מול מוצרים או שירותים המשווקים על ידי חברת חותם חיים או חברה אחרת בקבוצה.
6.11. המעסיק אינו חבר בארגון מעסיקים ואינו צד להסכם קיבוצי.

_________________					_________________
             תאריך						       חתימת העובד
_________________					_________________

נספח א'
אישור כללי (נוסח משולב) בדבר תשלומי מעבידים לקרן פנסיה ולקופת ביטוח
במקום פיצויי פיטורין לפי חוק פיצויי פיטורים, התשכ"ג– 1963.

בתוקף סמכותי לפי סעיף 14 לחוק פיצויי פיטורים, תשכ"ג – 1963 (להלן – החוק) אני מאשר כי תשלומים ששילם מעביד החל ביום פרסומו של אישור זה, בעד עובדו לפנסיה מקיפה בקופת גמל לקיצבה שאינה קופת ביטוח כמשמעותה בתקנות מס הכנסה (כללים לאישור ולניהול קופות גמל), התשכ"ד– 1964 (להלן: קרן פנסיה), או לביטוח מנהלים הכולל אפשרות לקיצבה או שילוב של תשלומים לתכנית קיצבה ולתוכנית שאינה קיצבה בקופת ביטוח כאמור (להלן: קופת ביטוח), לרבות תשלומים ששילם תוך שילוב של תשלומים לקרן פנסיה ולקופת ביטוח, בין אם יש בקופת הביטוח תכנית לקיצבה ובין אם לאו (להלן – תשלומי המעביד), יבואו במקום פיצויי הפיטורים המגיעים לעובד האמור בגין השכר שממנו שולמו התשלומים האמורים ולתקופה ששולמו (להלן – השכר המופטר), ובלבד שנתקיימו כל אלה:

1.	תשלומי המעביד - 
	(א)	
	לקרן פנסיה אינם פחות מ-% 1/3 14 מן השכר המופטר או 12% מן השכר המופטר אם משלם המעביד בעד עובדו בנוסף לכך גם תשלומים להשלמת פיצויי פיטורים לקופת גמל לפיצויים או לקופת ביטוח על שם העובד בשיעור של % 1/3 2 מן השכר המופטר. לא שילם המעביד בנוסף ל – 12% גם % 1/3 2 כאמור, יבואו תשלומים במקום 72% מפיצויי הפיטורים של העובד בלבד;

	(ב)	לקופת ביטוח אינם פחותים מאחד מאלה:
		(1)
	% 1/3 13 מן השכר המופטר, אם משלם המעביד בעד עובדו בנוסף לכך גם תשלומים להבטחת הכנסה חודשית במקרה אבדן כושר עבודה, בתכנית שאישר הממונה על שוק ההון ביטוח וחסכון במשרד האוצר, בשיעור הדרוש להבטחת 75% מן השכר המופטר לפחות או בשיעור של % 1/2 2 מן השכר המופטר לפי הנמוך מביניהם (להלן – תשלום לביטוח אבדן כושר עבודה).
		(2)
	11% מן השכר המופטר, אם שילם המעביד בנוסף גם תשלום לביטוח אבדן כושר עבודה, ובמקרה זה יבואו תשלומי המעביד במקום 72% מפיצויי הפיטורים של העובד, בלבד; שילם המעביד בנוסף לאלה גם תשלומים להשלמת פיצויי פיטורים לקופת גמל לפיצויים או לקופת ביטוח על שם העובד בשיעור של % 1/3 2 מן השכר המופטר, יבואו תשלומי המעביד במקום 100% פיצויי הפיטורים של העובד.

2.	לא יאוחר משלושה חודשים מתחילת ביצוע תשלומי המעביד נערך הסכם בכתב בין המעביד לבין העובד ובו:

(א)	הסכמת העובד להסדר לפי אישור זה בנוסח המפרט את תשלומי המעביד ואת קרן הפנסיה וקופת הביטוח, לפי הענין; בהסכם האמור ייכלל גם נוסחו של אישור זה;
(ב)	ויתור המעביד מראש על כל זכות שיכולה להיות לו להחזר כספים מתוך תשלומיו, אלא אם כן נשללה זכות העובד לפיצויי פיטורים בפסק דין מכח סעיפים 16 או 17 לחוק ובמידה שנשללה או שהעובד משך כספים מקרן הפנסיה או מקופת הביטוח שלא בשל אירוע מזכה; לענין זה, "אירוע מזכה" – מוות, נכות או פרישה בגיל ששים או יותר.
(ג)	אין באישור זה כדי לגרוע מזכותו של עובד לפיצויי פיטורים לפי החוק, הסכם קיבוצי, צו הרחבה או חוזה עבודה, בגין שכר שמעבר לשכר המופטר.
                  
______________				________________________
העובד  					                   המעסיק
                                                                                  חברת חותם חיים בע"מ
